Žilvinas Vingelis

Žilvinas Vingelis (g. 1993 m. spalio 14 d. Kaune) – teatro režisierius.

Biografija 
Gimė Kaune. 2012 m. baigė Kauno ,,Aušros” gimnaziją. 2012 m. audiovizualinių studijų centre ,,Kurkuria” baigė klasikinės gitaros specialybę. 2016 m. baigė teatro režisūros bakalauro studijas Lietuvos muzikos ir teatro akademijoje (kurso vadovas G. Varnas). 2018 m. baigė teatro režisūros magistro studijas LMTA (kurso vadovas G. Varnas). 2017–2019 m. VšĮ ,,Baltijos kamerinis operos teatras"  meno vadovas ir režisierius. 2020 m. kovą įkūrė nepriklausomą vizualinių eksperimentų teatrą Kosmos Theatre, kuriame dirba meno vadovu bei aktyviai kuria spektaklius. Nuo 2020 m. balandžio Vilniaus teatro ,,Lėlė" kūrybinių programų koordinatorius. Nuo 2021 m. LMTA doktorantas (vadovai O. Koršunovas, R. Vasinauskaitė).

Kūrybinė ir edukacinė veikla 
Režisavo spektaklius Nacionaliniame Kauno dramos teatre, Vilniaus teatre ,,Lėlė", kultūros bare ,,Kablys", Baltijos kameriniame operos teatre, Kauno miesto kameriniame teatre, VDU teatre, teatre ,,Utopia", vizualinių eksperimentų teatre ,,Kosmos Theatre", Lietuvos muzikos ir teatro akademijoje. Kai kuriems savo spektakliams pats kūrė dramaturgiją ir scenografiją. 2016 m. paviešino teatrinį ,,Kosmos manifestą" skirtą vizualinio teatro Lietuvoje vystymuisi. Nuo 2019 m. kasmetinių tarptautinių vizualinio teatro dirbtuvių ,,Kosmos LAB" meno vadovas. Nuo 2020 m. LMTA dėstytojas. Aktyviai eksperimentuoja kultūrinių inovacijų srityje – Virtualios Realybės (filmai ,,Nepažįstamoji", ,,Your Dream"), mobilių programėlių (KOSMOS APP) bei internetinio meno (#Protestas) formatuose. Nuo 2017 m. bendradarbiauja su videogamybos studijomis ,,Gluk media”, ,,Pixel studio” ir ,,Insane videoagency.lt”, rašo scenarijus ir režisuoja. Nuo 2021 m. šiuolaikinio lėlių ir objektų teatro laboratorijos ,,SurReality Check" Vilniaus teatre ,,Lėlė" koordinatorius.

Muzikinė veikla 
Mokydamasis Kauno „Aušros“ gimnazijoje grojo grupėje „Akustinis Fotelis“, vedė įvairius kultūros ir meno renginius. 2010–2011 m. vienas iš jaunimo muzikos festivalio ,,Po Festivalio" organizatorių. 2011–2013 m. grojo folkloro duete „Patalynė”. 2013–2015 m. su LMTA kurso draugais aktoriais Gyčiu Laskovu ir Aurimu Bačinsku pasirodydavo, kaip grupė „Už Ačiū“.

Režisuoti spektakliai 

 2016 m. „Pamišelio vlogas". Pagal Nikolay Gogol „Pamišėlio užrašus”. LMTA.
 2016 m. „Sub’vakaris". Pagal Felikso Bajoro kūrinių ciklą „Sakmių Siuita". BKOT.
 2016 m. Caryl Churchill „Skaičius". NKDT.
 2017 m. Žilvinas Vingelis „Lila: slaptas demiurgo žaidimas". Vilniaus teatras ,,LĖLĖ" ir BKOT.
 2017 m. Eugene O’Neill „Meilė po guobomis". VDU.
 2017 m. James Baldwin „Sonio bliuzas". BKOT ir Kultūros baras „Kablys’’.
 2018 m. VR spektaklis „Juokingo žmogaus sapnas". Pagal F. Dostojevskį ir K. G. Jungą. BKOT, ,,Gluk media" ir LMTA.
 2019 m. Dokumentinių audiosiužetų koliažas „Kosmos app: keturių konfesijų sąnkryža". BKOT ir Kaunas2022.
 2020 m. Goda Simonaitytė „#Protestas". Kosmos Theatre.
 2020 m. „Kafka insomnia". Pagal F. Kafkos kūrybą ir biografiją. Kosmos Theatre ir Kauno miesto kamerinis teatras.
 2021 m. Michael Nyman neurologinė opera ,,Vyras, kuris savo žmoną palaikė skrybėle". Kosmos Theatre, teatras Utopia, Klaipėdos koncertų salė, LMTA.

Spektaklių įvertinimai 

 2022 m. 43-iojo festivalio „Lietuvos teatrų pavasaris“ prizas ,,Kafka Insomnia" (rež. Ž. Vingelis) kūrybinei grupei už audiovizualinę rašytojo F. Kafkos kūrybos interpretaciją.
 2022 m. „Auksinių Scenos Kryžių" nominacija ,,Jaunasis menininkas" bosui Kšištofui Bondarenko už Dr. P. vaidmenį Michael Nyman neurologinėje operoje ,,Vyras, kuris savo žmoną palaikė skrybėle" (rež. Ž. Vingelis).
 2022 m. „Auksinių Scenos Kryžių" nominacija ,,Metų solistas" tenorui Mindaugui Zimkui už Dr. S. vaidmenį Michael Nyman neurologinėje operoje ,,Vyras, kuris savo žmoną palaikė skrybėle" (rež. Ž. Vingelis).
 2021 m. „Auksinio Scenos Kryžiaus" apdovanojimas už ,,pandemijai atsparų teatrą“ – internetinė (anti)utopija #Protestas (rež. Ž. Vingelis).
 2021 m. „Auksinių Scenos Kryžių" nominacija kompozitoriui A. Šiuriui už ,,geriausią spektaklio muziką" audiovizualiniam spektakliui ,,Kafka Insomnia“ (rež. Ž. Vingelis).
 2021 m. ,,Fortūnos“ diplomas A. Šiuriui už ,,geriausią spektaklio muziką Kaune" audiovizualiniam spektakliui ,,Kafka Insomnia“ (rež. Ž. Vingelis).
 2017 m. Dalios Tamulevičiūtės profesionalių teatrų festivalio apdovanojimas režisieriui Ž. Vingeliui už ,,geriausią režisūrinį debiutą“ kuriant spektaklį „Lila: slaptas demiurgo žaidimas“ (rež. Ž. Vingelis).
 2017 Dalios Tamulevičiūtės profesionalių teatrų festivalio apdovanojimas akordeonistui T. Motiečiui už ,,geriausią spektaklio muziką" spektaklyje „Lila: slaptas demiurgo žaidimas“ (rež. Ž. Vingelis).

Muzikiniai apdovanojimai 

 2010 m. konkursas „Pavasaris, poezija, muzika". Diplomas ,,už sceninį artistiškumą".  
 2010 m. konkursas „Mūsų dienos – kaip šventė". Nominacijos ,,beprotiškai fantastiškas kūrinio išpildymas" laimėtojas.
 2010 m. KTU16 festivalis. „Dalyvis sulaukęs daugiausiai publikos simpatijų".
 2012 m. konkursas „Pavasaris, poezija, muzika" – III vieta solistų kategorijoje.
 2012 m. konkursas „Mažoji akacija". Nominacijos ,,Akacijų bardas" laimėtojas.
 2012 m. Lietuvos respublikinio dainuojamosios poezijos konkurso finalas II vieta.
 2012 m. konkursas-festivalis „Skersvėjis". Nominacijos ,,geriausias vokalistas" laimėtojas.
 2012 m. internetinio muzikos žurnalo www.sharkeen.lt įtrauktas į 20 perspektyviausių Lietuvos atlikėjų sąrašą.

Šaltiniai 

 Ž. Vingelis. Kosmos manifestas. menufaktura.lt
 A. Jevsejevas, Ž. Vingelis: Noriu kurti ir nežinoti, ką atneš rytdiena 15min.lt
 V. Kilinskienė. Logika – teatro vėžys. baltaskambarys.com
 M. Brukštutė. Teatras yra toks, kokia tuo metu yra visuomenė. Bernardinai.lt

Nuorodos 
 Oficialus Ž. Vingelio puslapis

Lietuvos teatro režisieriai